cyanic-selkie/wikianc huggingface dataset:
কোসতাস মারতাকিস
২০০৯–বর্তমান: দ্বিতীয় অ্যালবাম পিও কোনতা
২০০৯ সালের জুন মাসে মারতাকিস ডিজিট্যাল ডাউনলোড সিঙ্গল হিসেবে পিও কোনতা (কাছে এসো) নামে একটি গান প্রকাশ করেন। গানটির কথা সুইডিস প্রযোজক হোলটার ও এরিস্কসনের। দিমিত্রিস সিলভেস্ত্রোস পরিচালিত একটি মিউজিক ভিডিও অনতিবিলম্বেই প্রকাশিত হয়। ২০০৯ সালের ১২ নভেম্বর মারতাকিস তার দ্বিতীয় প্ল্যাটিনাম অ্যালবাম পিও কোনতা প্রকাশ করেন।
স্টুডিও অ্যালবাম
All the albums listed below were released in Greece and Cyprus.
গান-নগাই
ব্যুৎপত্তি
গান-নগাই হল 'গান' (শুষ্ক বা শীতের মরসুম) এর 'নগাই' (উৎসব) এবং এটি চাকান গান-নগাই বা শীত ঋতুর উৎসব নামেও পরিচিত। এটি জীবিত ও মৃতের সংমিশ্রণের এক ধরনের উৎসব।
প্রাসঙ্গিকতা
এটি ফসল কাটার পরবর্তী একটি উৎসবও বটে। এটি প্রধানত পৌপেই চাপ্রিয়াক ধর্মের অনুসারী জেলিয়াঙ্গরঙ্গ এবং হেরাকা আদিবাসীরাই পালন করে থাকে (টিঙ্গকাও রাগওয়াঙ্গ চাপ্রিয়াক এবং অন্যান্য সম্প্রদায় সহ)।
উদযাপন
পাঁচ বা সাত দিন ধরে উদযাপিত, গান-নগাই উৎসবটিতে বিভিন্ন আচার এবং অনুষ্ঠান পালন করা হয়। উৎসবের সবচেয়ে তাৎপর্যপূর্ণ অংশ হল পরমেশ্বর ভগবান "টিঙ্গকাও রাগওয়াঙ্গ" এর উপাসনা করা। এই উৎসবের সময় তারা একটি ভাল বছর কাটিয়ে আসার জন্য ঈশ্বরকে ধন্যবাদ জানায় এবং একটি ভাল এবং সুখী নতুন বছরের জন্য প্রার্থনা করে।
এটি এমন একটি উৎসব যেখানে পূর্ববর্তী বছরে যারা মারা গিয়েছিল তাদের একটি আনুষ্ঠানিক বিদায় দেওয়া হয় বা রওনা করানো হয়; তাদের সমাধিগুলি সাজানো হয়; নৃত্য পরিবেশিত হয় এবং মৃতদের সম্মানে একটি ভোজ অনুষ্ঠিত হয়। এই কারণে এই উৎসবটিকে কখনও কখনও মৃত এবং জীবিতদের উৎসব হিসাবেও পরিচয় দেওয়া হয়।
এই উৎসবের শুরুতে গ্রামের প্রধান যে আছে সে শুকনো কাঠের টুকরোর নীচে রাখা বাঁশের গজ দিয়ে বাঁশের কাণ্ড ঘষে একটি 'নতুন আগুন' তৈরি করে। এই শিখা তারপর গ্রামের সমস্ত বাড়িতে তাদের অগ্নিকুণ্ড জ্বালানোর জন্য বিতরণ করা হয়। এই প্রথাটি নতুন এবং তাজা জীবনের প্রতীক। আগুন তৈরির এই ঐতিহ্যগত পদ্ধতিটিকে "মহাই ল্যাপমেই" বলা হয়, যার অর্থ পবিত্র আগুনের নিষ্কাশন।
সময়
গান-নগাই ঐতিহ্যগতভাবে রোঙ্গমেই নাগা উপজাতির আদিবাসী বর্ষপঞ্জির "গান-বু" মাসে পালিত হয় যা সাধারণত গ্রেগরীয় বর্ষপঞ্জির নভেম্বর বা ডিসেম্বরে মাসে পড়ে। তাই, সেই অনুযায়ী, আসামে গান-নগাই পালিত হয় আদিবাসী রোঙ্গমেই নাগা বর্ষপঞ্জি ব্যবহার করে নির্ধারিত তারিখ অনুসারে। উল্লিখিত উৎসবটি আসামে সীমাবদ্ধ ছুটির মর্যাদা পেয়েছে। ভারতের মণিপুর রাজ্যে, গান-নগাই পালিত হয় মীতেই মণিপুরী বর্ষপঞ্জির মণিপুরী মাস "ওয়াকচিঙ্গ" এর ১৩ তম দিনে। উৎসবটি মণিপুরে রাজ্য সরকারের ছুটির দিন।
বিদ্যাকুট ইউনিয়ন
বিদ্যাকুট বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
বিদ্যাকুট ইউনিয়নের আয়তন ৬,০০৩ একর (২৪.২৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বিদ্যাকুট ইউনিয়নের মোট জনসংখ্যা ২৯,৩৬৬ জন। এর মধ্যে পুরুষ ১৩,৯৩০ জন এবং মহিলা ১৫,৪৩৬ জন। মোট পরিবার ৫,৩৩৯টি। জনসংখ্যার ঘনত্ব প্রতি বর্গ কিলোমিটারে প্রায় ১,২০৯ জন।
অবস্থান ও সীমানা
নবীনগর উপজেলার উত্তর-পূর্বাংশে বিদ্যাকুট ইউনিয়নের অবস্থান। এ ইউনিয়নের পূর্বে নাটঘর ইউনিয়ন; দক্ষিণে শিবপুর ইউনিয়ন; দক্ষিণ-পশ্চিমে নবীনগর পূর্ব ইউনিয়ন; পশ্চিমে তিতাস নদী, কৃষ্ণনগর ইউনিয়ন এবং উত্তরে তিতাস নদী, বড়াইল ইউনিয়ন ও ব্রাহ্মণবাড়িয়া সদর উপজেলার সাদেকপুর ইউনিয়ন অবস্থিত।
মাসরুর নওয়াজ ঝংভি
মাসরুর নওয়াজ ঝংভি (জন্ম: ১৭ই জানুয়ারি, ১৯৮৮) একজন পাকিস্তানি ইসলামি ধর্মীয় নেতা এবং রাজনীতিবিদ। যিনি ২০১৭ থেকে ২০১৮ সালের মধ্যে পাঞ্জাব বিধানসভার সদস্য ছিলেন। তিনি সিপাহে সাহাবার প্রতিষ্ঠাতা হক নওয়াজ ঝংভির পুত্র।
বিদ্যাকুট ইউনিয়ন
প্রশাসনিক কাঠামো
বিদ্যাকুট ইউনিয়ন নবীনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। চেয়ারম্যান : জনাব জাকারুল হক
মাসরুর নওয়াজ ঝংভি
রাজনৈতিক জীবন
তিনি পাঞ্জাব বিধানসভার সদস্য হিসেবে নির্বাচিত হন। পরবর্তীতে স্বাধীনভাবে জমিয়তে উলামায়ে ইসলামের প্রার্থী হিসাবে ডিসেম্বর ২০১৬-এ অনুষ্ঠিত উপনির্বাচনে পিপি-৭৮ (ঝং-২) থেকে নির্বাচিত হন।  আহলে সুন্নাত ওয়াল জামাত (এএসডব্লিউজে) তাকে সমর্থন করে।
বিদ্যাকুট ইউনিয়ন
শিক্ষা ব্যবস্থা
২০১১ সালের আদমশুমারি অনুযায়ী বিদ্যাকুট ইউনিয়নের সাক্ষরতার হার ৩৩.৪%।
মাসরুর নওয়াজ ঝংভি
পুরস্কার
ইসলামাবাদে অনুষ্ঠিত জাতীয় শান্তি সম্মেলনে তিনি কেন্দ্রীয় ধর্মীয় বিষয়ক মন্ত্রী সর্দার মুহাম্মদ ইউসুফের কাছ থেকে শান্তি পুরস্কার লাভ করেন।
বিদ্যাকুট ইউনিয়ন
শিক্ষা প্রতিষ্ঠান
এখানে ১টি উচ্চ বিদ্যালয়, ৩টি মাদ্রাসা, ২টি সরকারি প্রাথমিক বিদ্যালয় এবং ৩টি বেসরকারী কিন্ডারগার্টেন আছে।
- বিদ্যাকুট অমর বহুমুখী উচ্চ বিদ্যালয় ।
সানরাইজ প্রি-ক্যাডেট স্কুল। এখানে প্রায় ৪০০ শিক্ষার্থী রয়েছে।
ফুয়াদ বিকাকু
ফুয়াদ বিকাকু একজন আলবেনীয় রাজনীতিবিদ এবং ১৯১৩ থেকে ১৯১৫ সাল এলবাসানের মেয়র ছিলেন ।
রিমন হোসাইন
মোহাম্মদ রিমন হোসাইন (জন্ম: ১ জুলাই ২০০৩; রিমন হোসাইন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।
২০২১ সালে, রিমন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। দলগতভাবে, রিমন এপর্যন্ত ২টি শিরোপা জয়লাভ করেছেন, যার উভয়েই বসুন্ধরা কিংসের হয়ে জয়লাভ করেছেন।
আবুল হাশেম খান (দ্ব্যর্থতা নিরসন)
আবুল হাশেম খান বলতে বোঝাতে পারে:
স্টিভেন রে
স্টিভেন রে (Stephen Rea; জন্ম: ৩১ অক্টোবর ১৯৪৬) হলেন একজন আইরিশ অভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেন। তিনি দ্য ক্রাইং গেম (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল ভি ফর ভেনডেটা ও ব্রেকফাস্ট অন প্লুটো (২০০৫), মাইকেল কলিন্স (১৯৯৬), এবং ইন্টারভিউ উইথ দ্য ভ্যাম্পায়ার (১৯৯৪)।
তিনি ক্রাইম অব দ্য সেঞ্চুরি মিনি ধারাবাহিকে অভিনয় করে শ্রেষ্ঠ অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। এছাড়া দ্য শ্যাডো লাইন টিভি ধারাবাহিকে হুগো ব্লিক চরিত্রে অভিনয় করে শ্রেষ্ঠ পার্শ্ব অভিনেতা বিভাগে একটি বাফটা টিভি পুরস্কারের মনোনয়ন লাভ করেন এবং দি অনারেবল ওম্যান টিভি ধারাবাহিকে অভিনয় করে একটি বাফটা টিভি পুরস্কার অর্জন করেন। ২০২০ সালে দি আইরিশ টাইমস তাকে আয়ারল্যান্ডের সেরা চলচ্চিত্র অভিনয়শিল্পী তালিকায় ১৪তম স্থান প্রদান করে।
প্রারম্ভিক জীবন
রে ১৯৪৫ সালের ৩১শে অক্টোবর উত্তর আয়ারল্যান্ডের বেলফাস্টে এক প্রোটেস্ট্যান্ট পরিবারে জন্মগ্রহণ করেন। তার পিতা একজন বাস চালক এবং মাতা একজন গৃহিণী ছিলেন। তিনি কুইন্স ইউনিভার্সিটি বেলফাস্টে ইংরেজি বিষয়ে এবং ডাবলিনের অ্যাবি থিয়েটার স্কুলে নাট্যকলা বিষয়ে অধ্যয়ন করেন।
১৯৭০-এর দশকের শেষভাগে তিনি গ্যাব্রিয়েল বায়ার্ন ও কোম মিনির সাথে ডাবলিনে ফোকাস কোম্পানিতে অভিনয় করতেন।
কর্মজীবন
বেশ কয়েক বছর আয়ারল্যান্ড ও ইংল্যান্ডে মঞ্চে ও টেলিভিশনে অভিনয়ের পর তিনি আইরিশ চলচ্চিত্র নির্মাতা নিল জর্ডানের দ্য ক্রাইং গেম (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভের মধ্য দিয়ে আন্তর্জাতিক খ্যাতি অর্জন করেন। এরপর তাকে প্রায়ই জর্ডানের পরিচালিত চলচ্চিত্রে অভিনয় করতে দেখা গেছে। জর্ডানের পরিচালনায় তিনি ইন্টারভিউ উইথ দ্য ভ্যাম্পায়ার (১৯৯৪), মাইকেল কলিন্স (১৯৯৬), ও ব্রেকফাস্ট অন প্লুটো (২০০৫) চলচ্চিত্রে অভিনয় করেন। এছাড়া তার অভিনীত আরেকটি উল্লেখযোগ্য চলচ্চিত্র হল ভি ফর ভেনডেটা।
হাসান বিকাকু
হাসান বিকাকু একজন আলবেনীয় রাজনীতিবিদ এবং ১৯৩৩ থেকে ১৯৩৪ সাল এলবাসানের মেয়র ছিলেন।
আন্নাসাহেব শঙ্কর জোল্লে
আন্নাসাহেব শঙ্কর জোল্লে হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি চিক্কোদি লোকসভা কেন্দ্রের লোকসভা সদস্য হিসেবে নির্বাচিত হন।
পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল
পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল (Pirates of the Caribbean: The Curse of the Black Pearl) হচ্ছে ২০০৩ সালে মুক্তিপ্রাপ্ত একটি অ্যাডভেঞ্চার চলচ্চিত্র। ওয়াল্ট ডিজনি থিম পার্কের পাইরেটস অফ দ্য ক্যারিবিয়ান রাইডের ওপর ভিত্তি করে চলচ্চিত্রটি নির্মিত হয়। চলচ্চিত্রের গল্পে দেখা যায় তরুণ কামার উইল টার্নার (অর‌ল্যান্ডো ব্লুম) ও জলদস্যু ক্যাপ্টেন জ্যাক স্প্যারো (জনি ডেপ) একত্রে অপহরণকৃত এলিজাবেথ সোয়ানকে (কিরা নাইটলি) ব্ল্যাক পার্ল-এর অভিশপ্ত নাবিকদের কাছ থেকে উদ্ধারের জন্য এক অভিযানে রওনা হয়েছে। এই অভিশপ্ত নাবিকদলের নেতৃত্ব দিচ্ছেন হেক্টর বারবোসা (জিওফ্রে রাশ)। চলচ্চিত্রটি পরিচালনা করেছেন গোর ভারবিনস্কি ও প্রযোজনা করেছেন জেরি ব্রুখাইমার। এটি এমপিএএ কর্তৃক ওয়াল্ট ডিজনি পিকচার্সের পিজি-১৩ রেটিং পাওয়া প্রথম চলচ্চিত্র। এর আগের সর্বোচ্চ রেটিং ছিলো জি বা পিজি।
আবদুল কাহির চৌধুরী
আবদুল কাহির চৌধুরী বাংলাদেশের সিলেট জেলার একজন রাজনীতিবিদ। তিনি ফেব্রিয়ারি ১৯৯৬ সালের জাতীয় সংসদ নির্বাচনে সিলেট-৫ আসনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন। বর্তমানে তিনি সিলেট জেলা বিএনপির সভাপতি।
জন্ম ও প্রথমিক জীবন
আবদুল কাহির চৌধুরী বাংলাদেশের সিলেট জেলার কানাইঘাটের বায়মপুর গ্রামে জন্মগ্রহণ করেন।
রাজনৈতিক জীবন
সিলেট জেলার একজন রাজনীতিবিদ আবদুল কাহির চৌধুরী সিলেট জেলা বিএনপির সভাপতি। তিনি ফেব্রিয়ারি ১৯৯৬ সালের জাতীয় সংসদ নির্বাচনে সিলেট-৫ আসনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন। বর্তমানে তিনি সিলেট জেলা বিএনপির সভাপতি।
রাজা অমরেশ্বরা নায়েক
রাজা অমরেশ্বরা নায়েক হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি রাইচুর লোকসভা কেন্দ্রের লোকসভা সদস্য হিসেবে নির্বাচিত হন।
২০০৫ সাফ গোল্ড কাপ
২০০৫ সাফ গোল্ড কাপ বা ২০০৫ দক্ষিণ এশীয় ফুটবল ফেডারেশন গোল্ড কাপ হল ২০০৫ সালের ৭ ডিসেম্বর থেকে ১৭ ডিসেম্বর পর্যন্ত পাকিস্তানের রাজধানী ইসলামাবাদের জিন্নাহ ক্রীড়া স্টেডিয়ামে অনুষ্ঠিত হয়। এটি সাফ চ্যাম্পিয়নশিপের ষষ্ঠ আসর হিসাবে দক্ষিণ এশীয় ফুটবল ফেডারেশন আয়োজন করে।
বাঁশদহ ইউনিয়ন
বাঁশদহ ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
আয়তন
বাঁশদহা ইউনিয়নের আয়তন ৫৪২৫ একর (২১.৯৬ বর্গ কিলোমিটার)
জনসংখ্যা
২০০১ সালের পরিসংখ্যান অনুযায়ী বাঁশদহা ইউনিয়নের লোকসংখ্যা ১৯,১৪৪ জন। এর মধ্যে পুরুষ ৯,৭৯৭ জন এবং মহিলা ৯,৩৪৭ জন।
অবস্থান ও আয়তন
বাঁশদহা ইউনিয়নের উত্তরে আইচ পাড়া, দক্ষিণে ভবানী পুর, পূর্ব দিকে পাঁচ রখী, পশ্চিম দিকে হাওয়াল খালী। সাতক্ষীরা হতে ইউনিয়ন পরিষদে আসতে হলে মাধব কাটি হতে সোজা পশ্চিম দিকে মাত্র ৬ কিঃ মিঃ।
প্রশাসনিক কাঠামো
বাঁশদহা ইউনিয়ন সাতক্ষীরা সদর উপজেলার আওতাধীন ১নং ইউনিয়ন পরিষদ। ইউনিয়নে দুইটি হাট রয়েছেঃ বাঁশদহা হাট এবং রেউই হাট।
শিক্ষা ব্যবস্থা
বাঁশদহা ইউনিয়নের সাক্ষরতার হার ৩৯.৯০%। এ ইউনিয়নে ১টি কলেজ, ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
ধর্মীয় অবকাঠামো
বাঁশদহা ইউনিয়নে ৪৪ টি মসজিদ, ০৬টি মন্দির, ১৫টি ঈদগাহ রয়েছে।
বহিঃসংযোগ
বাঁশদহ ইউনিয়নের তথ্য বাতায়ন
নারদ স্টিং অপারেশন
নারদ স্টিং অপারেশন বা নারদা স্টিং অপারেশনটি ছিল ম্যাথু স্যামুয়েলের দ্বারা পরিচালিত একটি স্টিং অপারেশন, যা সর্বভারতীয় তৃণমূল কংগ্রেসের (এআইটিসি) উচ্চপদস্থ কর্মকর্তা ও রাজনীতিবিদদের লক্ষ্য করে পরিচালিত হয়েছিল। এতে অনেক রাজনীতিবিদ এবং একজন উচ্চপদস্থ পুলিশ কর্মকর্তা একটি কোম্পানিকে অনানুষ্ঠানিক সুবিধা প্রদানের বিনিময়ে নগদ ঘুষ গ্রহণ করতে দেখা গিয়েছে।
ভারতীয় সংবাদ-পত্রিকা তেহেলকার জন্য ২০১৪ সালে সম্পাদিত, এটি ২০১৬ সালের পশ্চিমবঙ্গ বিধানসভা নির্বাচনের কয়েক মাস আগে একটি ব্যক্তিগত ওয়েবসাইটে প্রকাশিত হয়েছিল।
২০১৭ সালের জুন মাসের সর্বশেষ তথ্য অনুযায়ী, মামলাটি কেন্দ্রীয় অনুসন্ধান সংস্থা (সিবিআই), এনফোর্সমেন্ট ডিরেক্টরেট (ইডি) ও একটি সংসদীয় নীতিশাস্ত্র কমিটি তদন্ত করছে। তৃণমূল কংগ্রেস এই অভিযোগ প্রত্যাখ্যান করেছে এবং দাবি করেছে যে অর্থ অনুদান হিসাবে নেওয়া হয়েছিল।
পটভূমি
তেহেলকা প্রশাসন ২০১৪ সালের দিকে একটি ভালো গল্প নিয়ে বাজারে ফিরে আসার প্রয়াসে "একটি স্টিং অপারেশনের ধারণা নিয়ে আসে"। স্যামুয়েল এবং তার দল প্রাথমিকভাবে মধ্যপ্রদেশ বা হিমাচল প্রদেশ রাজ্যকে বেছে নিয়েছিল, কিন্তু সুযোগগুলি কখনই বাস্তবায়িত হয়নি। মধ্যপ্রদেশের বিজেপি নেতৃত্বাধীন ক্ষমতাসীন সরকার ছিল এবং ম্যাথু স্যামুয়েল শুধুমাত্র বিজেপি সরকারকে লক্ষ্যকারী একজন সাংবাদিক হিসাবে চিহ্নিত হতে চাননি যিনি যখন হিমাচল প্রদেশের রাজনৈতিক পরিবেশ এতটাই শান্ত ছিল যে তা স্টিং অপারেশনের জন্য উপযোগী ছিল না। এই সময়েই পশ্চিমবঙ্গে সারদা গোষ্ঠীর আর্থিক কেলেঙ্কারি প্রকাশ পায়।
বর্তমান স্থিতি
সিবিআই ২০২১ সালের জানুয়ারি মাসে নারদ মামলায় ফিরহাদ হাকিম, মদন মিত্র, সুব্রত মুখোপাধ্যায় ও শোভন চট্টোপাধ্যায়ের বিরুদ্ধে মামলা করার জন্য পশ্চিমবঙ্গের তৎকালীন রাজ্যপাল জগদীপ ধনখড়ের কাছে অনুমোদন চেয়েছিল। রাজ্যপাল ৮ই মে সিবিআইকে চার নেতার বিরুদ্ধে মামলা করার অনুমতি প্রদান করেছিলেন। সিবিআই ১৭ই মে চার নেতাকে গ্রেপ্তার করে। পশ্চিমবঙ্গ বিধানসভার অধ্যক্ষ (স্পিকার) বিমান বন্দ্যোপাধ্যায় গ্রেপ্তারগুলি বেআইনি হিসাবে চিহ্নিত করেছিলেন কারণ সেগুলি রাজ্যপালের অনুমতির ভিত্তিতে করা হয়েছিল। ম্যাথিউ স্যামুয়েল প্রশ্ন তোলেন কেন বিজেপি নেতা শুভেন্দু অধিকারীকে সিবিআই গ্রেফতার করল না। ব্যাঙ্কশাল কোর্ট (বিশেষ সিবিআই আদালত) চার নেতাকে গ্রেপ্তারের দিনই অন্তর্বর্তীকালীন জামিন মঞ্জুর করে।  তবে কলকাতা কলকাতা উচ্চ আদালতের ভারপ্রাপ্ত প্রধান বিচারপতির নেতৃত্বে একটি ডিভিশন বেঞ্চ ওই রাতেই নিম্ন আদালতের নির্দেশে স্থগিতাদেশ প্রদান করে।  এরপর উচ্চ আদালত (হাইকোর্ট) গ্রেপ্তারকৃত নেতাদের গৃহবন্দি রাখার নির্দেশ দেয়।  কলকাতা উচ্চ আদালতের বিচারপতি অরিন্দম সিনহা উচ্চ আদালত যেভাবে মামলা মোকাবেলা করেছে তার সমালোচনা করেছেন। তিনি ভারপ্রাপ্ত প্রধান বিচারপতি রাজেশ বিন্দালের কাছে লেখা চিঠিতে বলেছেন, "আমাদের উপহাসের মধ্যে ফেলে দেওয়া হয়েছে।"   উচ্চ আদালত ২৮শে মে গ্রেপ্তারকৃত চার নেতার অন্তর্বর্তীকালীন জামিন মঞ্জুর করে।
২০২৬ ফিফা বিশ্বকাপ বাছাইপর্ব
২০২৬ ফিফা বিশ্বকাপ বাছাইপর্ব হলো ২০২৬ ফিফা বিশ্বকাপের জন্য দল বাছাই করার প্রক্রিয়া। যে দলগুলো এই বাছাইপর্ব থেকে বিশ্বকাপ খেলার যোগ্যতা অর্জন করবে তারা কানাডা, মেক্সিকো, এবং মার্কিন যুক্তরাষ্ট্রে অনুষ্ঠিতব্য বিশ্বকাপে অংশগ্রহণ করবে।
আসন বরাদ্দ
২০১৭ সালের ৩০ মে, ফিফা কাউন্সিলের পরিষদবৃন্দ (ফিফা সভাপতি এবং ছয়টি কনফেডারেশনের প্রতিটির সভাপতিদের সমন্বয়ে গঠিত) ২০২৬ ফিফা বিশ্বকাপের জন্য আসন বরাদ্দের প্রস্তাব করেছিলো।
৬৭ তম ফিফা কংগ্রেসের দুই দিন আগে ২০১৭ সালের ৯ মে, ফিফা কাউন্সিল বাহরাইনের মানামাতে অনুষ্ঠিত এক বৈঠকে আসন বরাদ্দের বিষয়টি চূড়ান্ত করেছিলো। এই বরাদ্দকৃত আসনের শেষ দুটি দল নির্বাচনের জন্য একটি আন্তঃমহাদেশীয় প্লে-অফ প্রতিযোগিতার আয়োজন করা হয়েছে যেখানে শেষ দুইটি আসনের বিপরীতে ছয়টি দল প্রতিদ্বন্দ্বিতা করবে।
এইরূপ আসন বরাদ্দের ফলস্বরূপ ফিফা বিশ্বকাপের ইতিহাসে প্রথমবারের মতো ওএফসি হতে একটি দল চূড়ান্ত প্রতিযোগিতায় নিশ্চিতভাবে অংশগ্রহণের জন্য একটি আসন বরাদ্দ পায়:২০২৬ ফিফা বিশ্বকাপ হবে এমন বিশ্বকাপ যেখানে প্রথমবারের মতো ছয়টি কনফেডারেশনর প্রত্যেকটির জন্য অন্তত একটি নিশ্চিত আসন বরাদ্দ রয়েছে।
উত্তীর্ণ দল
center|থাম্ব|848x848px|{{Legend|#0000ff|উত্তীর্ণ দল}}{{Legend|#2ad4ff|বাছাই প্রক্রিয়ার মাধ্যমে উত্তীর্ণ হতে পারে}}{{Legend|#ffcc00|অনুত্তীর্ণ দল}}{{Legend|#000000|নাম প্রত্যাহারকৃত কিংবা বহিস্কৃত দল}}{{Legend|#cccccc|ফিফার সদস্য নয়}}
টীকা
বাছাই প্রক্রিয়া
২০১৭ সালের ৯ মে, ফিফা কাউন্সিল নতুন ৪৮ টি দলের চূড়ান্ত বিন্যাসের জন্য আসন বরাদ্দের পরিকল্পনা অনুমোদন করেছিলো।
এএফসি
২০২২ সালের ১ আগস্ট, এশিয়ান ফুটবল কনফেডারেশন কার্যনির্বাহী কমিটি ২০২৬ বিশ্বকাপ এবং ২০২৭ এএফসি এশিয়ান কাপের বাছাইপর্বের জন্য রুপরেখা প্রকাশ করেছিলো। ফিফা বিশ্বকাপ ৪৮ টি দলে উন্নীত হওয়ার পর ফিফা এএফসির জন্য আটটি সাধারণ আসন এবং একটি আন্তঃমহাদেশীয় প্লে-অফ আসন বরাদ্দ করে।
বাছাইপর্বের রূপরেখা নিম্নরূপ:
শ্রীলঙ্কা ২০২৩ সালের জানুয়ারিতে বহিস্কৃত হয়, এবং তাদের অংশগ্রহণ সম্বন্ধে ১লা জুলাই ২০২৩ তারিখ পর্যন্ত কোন তথ্য জানা যায়নি।
ক্যাফ
ক্যাফ কার্যনির্বাহী কমিটি ২০২৩ সালের ১৯ মে, আফ্রিকান বাছাইপর্বের জন্য একটি নতুন রুপরেখা প্রণয়ন করেছিলো। বাছাইপর্বের রূপরেখা নিম্নরূপ:
তেওফিক বেকতেশি
তেওফিক বেকতেশি ছিলেন একজন আলবেনীয় রাজনীতিবিদ এবং ১৯৪২ থেকে ১৯৪৩ সাল এলবাসানের মেয়র ছিলেন।
আয়তন অনুযায়ী মার্কিন যুক্তরাষ্ট্রের অঙ্গরাজ্য ও অঞ্চলের তালিকা
নিচের তালিকাটি হচ্ছে মার্কিন যুক্তরাষ্ট্রের রাজ্য এবং অঞ্চল সমূহের আয়তন অনুযায়ী তালিকা।
বিভাগ অনুযায়ী আয়তন
নিচে যে সকল বিভাগের তথ্য দেয়া হয়েছে সেগুলো মার্কিন আদমশুমারি দপ্তর কতৃর্ক প্রদত্ত।
আয়তন অনুযায়ী অঞ্চল
নিচে যেসকল অঞ্চলের তথ্য দেওয়া হয়েছে সেগুলো মার্কিন আদমশুমারি দপ্তর কতৃর্ক প্রদও।
ওয়াই. দেবেন্দ্রাপ্পা
'''ওয়াই. দেবেন্দ্রাপ্পা''' হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি বেল্লারি লোকসভা কেন্দ্রের লোকসভা সদস্য হিসেবে নির্বাচিত হন।
মোহাম্মদ ইব্রাহিম (ফুটবলার)
মোহাম্মদ ইব্রাহিম (জন্ম: ১৬ অক্টোবর ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৬–১৭ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি ঢাকা আবাহনীতে যোগদান করেছেন, তবে ঢাকা আবাহনীর হয়ে একটি ম্যাচেও অংশগ্রহণ না করে তিনি একই মৌসুমে সাইফে যোগদান করেছেন। ২০১৮–১৯ মৌসুমে, তিনি সাইফ হতে বসুন্ধরা কিংসে যোগদান করেছেন, যেখানে তিনি ১৪ ম্যাচে ২টি গোল করেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব শেখ রাসেলে যোগদান করেছেন।
২০১৮ সালে, ইব্রাহিম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৩ ম্যাচে ৪টি গোল করেছেন। দলগতভাবে, ইব্রাহিম এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
প্রারম্ভিক জীবন
মোহাম্মদ ইব্রাহিম ১৯৯৭ সালের ১৬ই অক্টোবর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ১লা অক্টোবর তারিখে, মাত্র ২০ বছর ১১ মাস ১৬ দিন বয়সে, বাম পায়ে ফুটবল খেলায় পারদর্শী ইব্রাহিম লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় মাহবুবুর রহমান সুফিলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে ইব্রাহিম সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৯ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
অরেল বাইলিকবাশি
অরেল বাইলিকবাশি আলবেনিয়ার গণতান্ত্রিক পার্টির হয়ে আলবেনিয়া প্রজাতন্ত্রের সংসদ সদস্য। ২০১১ সালের আলবেনিয়ার স্থানীয় নির্বাচনে ৩ সদস্যের পদত্যাগের পর তিনি সমাবেশে যোগ দেন।
নায়েরগাঁও দক্ষিণ ইউনিয়ন
নায়েরগাঁও দক্ষিণ বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।
আয়তন
নায়েরগাঁও দক্ষিণ ইউনিয়নের আয়তন ৪,০৪৭ একর।
জনসংখ্যার উপাত্ত
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের জনসংখ্যা ২৬,৩০১ জন। এর মধ্যে পুরুষ ১২,৬৬৬ জন এবং মহিলা ১৩,৬৩৫ জন। মোট পরিবার ৫,৫৫০টি।
অবস্থান ও সীমানা
মতলব দক্ষিণ উপজেলার উত্তরাংশে নায়েরগাঁও দক্ষিণ ইউনিয়নের অবস্থান। এ ইউনিয়নের উত্তরে নায়েরগাঁও উত্তর ইউনিয়ন ও কুমিল্লা জেলার দাউদকান্দি উপজেলার দৌলতপুর ইউনিয়ন, পশ্চিমে ধনাগোদা নদী ও মতলব উত্তর উপজেলার ইসলামাবাদ ইউনিয়ন ও সুলতানাবাদ ইউনিয়ন, দক্ষিণে খাদেরগাঁও ইউনিয়ন ও নারায়ণপুর ইউনিয়ন এবং পূর্বে কচুয়া উপজেলার সহদেবপুর পশ্চিম ইউনিয়ন ও বিতারা ইউনিয়ন অবস্থিত।
প্রশাসনিক কাঠামো
নায়েরগাঁও দক্ষিণ ইউনিয়ন মতলব দক্ষিণ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
গ্রামসমূহের তালিকা
নায়েরগাঁও দক্ষিণ ইউনিয়নে মোট ১৭ টি গ্রাম রয়েছে।
শিক্ষাব্যবস্থা
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের সাক্ষরতার হার ৫২.২%।
যোগাযোগ ব্যবস্থা
৮ নং ওয়ার্ড কাজিয়ারা যোগাযোগ ব্যবস্থা অত্যন্ত উন্নত এবং সুন্দর। ২০১৬-২০২১ সালের মধ্যে ব্যাপক উন্নয়ন হয়। ধন্যবাদ ইউপি সদস্য গোলাম রাব্বানী দেওয়ানজী কে তাহার প্রচেষ্টায় কাজিয়ার যোগাযোগ ব্যবস্হা এত সুন্দর হয়েছে।
দর্শনীয় স্থান
* মেহারনের প্রচিন স্কুল ভবন
* ঘোড়াধারী মিয়াজী দীঘির পার ও ছাড়া বাড়ী
* তাতখানা নদীর পার
ো
জনপ্রতিনিধি
১। আব্দুস সালাম মৃধা (চেয়ারম্যান)
২। গোলাম রাববানী দেওয়ানজী ১নং প্যানেল চেয়ারম্যান
৩। মোঃ উজ্জ্বল তালুকদার
৪। আঃ হাই মজুমদার
৫। আলাউদ্দিন
৭। সফিক
৮। শাহআলম
৯। ভরত দাস
১০। রুবেল
১১। পারুল রানী
১২। মুক্তা
কানজুল উম্মাল
বর্ণনা
আলি ইবনে আবদুল মালিক আল-হিন্দির এই গ্রন্থটি ইমাম জালালুদ্দীন সুয়ুতীর  জামিউল কাবির গ্রন্থের বিন্যাসে সাজানো । এতে প্রায় ৪৬,০০০ হাদিস রয়েছে, যা বিভিন্ন নির্ভরযোগ্যতার একটি ভাণ্ডার ।  এতে পাওয়া হাদিস বর্ণনার পূর্ণ সূত্র পরম্পরা ছাড়া উদ্ধৃত করা হয়েছে এবং রচনাটিতে মাওযু হাদিসও রয়েছে ।
ক্রোয়েশীয় স্বাধীনতা যুদ্ধ
ক্রোয়েশীয় স্বাধীনতা যুদ্ধ ১৯৯১ সাল থেকে ১৯৯৫ সাল পর্যন্ত ক্রোয়েশিয়া সরকারের প্রতি অনুগত ক্রোয়েট বাহিনী—যেটি সোসালিষ্ট ফেডারেল রিপাবলিক অব যুগোস্লাভিয়া (এসএফআরওয়াই) থেকে স্বাধীনতা ঘোষণা করেছিল—এবং সার্ব-নিয়ন্ত্রিত যুগোস্লাভ পিপলস আর্মি (জেএনএ) ও স্থানীয় সার্ব বাহিনীর মধ্যে সংঘটিত হয়েছিল, জেএনএ ১৯৯২ সালের মধ্যে ক্রোয়েশিয়ায় তার যুদ্ধ কার্যক্রম শেষ করে। ক্রোয়েশিয়াতে, যুদ্ধটিকে প্রাথমিকভাবে "হোমল্যান্ড ওয়ার" (Domovinski rat) ও "বৃহত্তর-সার্বীয় আগ্রাসন" (Velikosrpska agresija) হিসাবেও উল্লেখ করা হয়। সার্বীয় সূত্রে, "ক্রোয়েশিয়ায় যুদ্ধ" (Рат у Хрватској) এবং (কদাচিৎ) "ক্রাজিনায় যুদ্ধ" (Рат у Крајини) ব্যবহৃত হয়।
সংখ্যাগরিষ্ঠ ক্রোয়াটরা চেয়েছিল যে ক্রোয়েশিয়া যুগোস্লাভিয়া ছেড়ে একটি সার্বভৌম দেশ হয়ে উঠুক, যখন সার্বিয়া দ্বারা সমর্থিত ক্রোয়েশিয়ায় বসবাসকারী জাতিগত বহু সার্ব বিচ্ছিন্নতার বিরোধিতা করেছিল এবং সার্বিয়ার সঙ্গে সার্ব-দাবীকৃত ভূমিসমূহকে একটি সাধারণ রাষ্ট্র হিসাবে রাখতে চেয়েছিলেন। বেশিরভাগ সার্বরা যুগোস্লাভ ফেডারেশনের মধ্যে একটি নতুন সার্ব রাষ্ট্র চেয়েছিল, যার মধ্যে ক্রোয়েশিয়া এবং বসনিয়া ও হার্জেগোভিনার এলাকাসমূহ সহ জাতিগত সংখ্যাগরিষ্ঠ সার্ব বা উল্লেখযোগ্য সংখ্যালঘু ছিল, এবং যতটা সম্ভব ক্রোয়েশিয়া জয় করার চেষ্টা করেছিল। ক্রোয়েশিয়া ১৯৯১ সালের ২৫শে জুন স্বাধীনতা ঘোষণা করে, কিন্তু ১৯৯১ সালের ৮ই অক্টোবরে ব্রিওনি চুক্তির মাধ্যমে এটি স্থগিত করতে ও যুগোস্লাভিয়ার সাথে সমস্ত অবশিষ্ট সম্পর্ক ছিন্ন করতে সম্মত হয়।
জেএনএ প্রাথমিকভাবে সমগ্র ক্রোয়েশিয়া দখল করে ক্রোয়েশিয়াকে যুগোস্লাভিয়ার মধ্যে রাখার চেষ্টা করেছিল। এটি ব্যর্থ হওয়ার পর, সার্ব বাহিনী ক্রোয়েশিয়ার মধ্যে স্ব-ঘোষিত আধা-রাষ্ট্র সার্বীয় ক্রাজিনা প্রজাতন্ত্র (আরএসকে) প্রতিষ্ঠা করে, যা লগ বিপ্লবের মাধ্যমে শুরু হয়েছিল। ১৯৯২ সালের জানুয়ারি মাসে যুদ্ধবিরতি ও সার্বভৌম রাষ্ট্র হিসাবে ক্রোয়েশিয়া প্রজাতন্ত্রের আন্তর্জাতিক স্বীকৃতির পর, যুদ্ধক্ষেত্রসমূহ ট্রেঞ্চ খনন করে রক্ষা করা হয়েছিল, জাতিসংঘের সুরক্ষা বাহিনী (ইউএনপিআরওএফওআর) মোতায়েন করা হয় এবং পরবর্তী তিন বছরে যুদ্ধ অনেকটা বিরতিহীন হয়ে পরে। সেই সময়ে, আরএসকে ১৩,৯১৩ বর্গ কিলোমিটার (৫,৩৭২ বর্গ মাইল) জুড়ে বিস্তৃত ছিল, যা ক্রোয়েশিয়ার এক চতুর্থাংশেরও বেশি। ক্রোয়েশিয়া ১৯৯৫ সালে অপারেশন ফ্ল্যাশ ও অপারেশন স্টর্ম নামে পরিচিত দুটি বড় ধরনের আক্রমণ শুরু করে; এই আক্রমণসমূহ কার্যকরভাবে যুদ্ধকে তার পক্ষে সমাপ্ত করে। জাতিসংঘের অন্তর্বর্তীকালীন কর্তৃপক্ষ নিয়ন্ত্রিত অবশিষ্ট পূর্ব স্লাভোনিয়া, বারাঞ্জা ও পশ্চিম সিরমিয়াম (ইউএনটিএইএস) অঞ্চল ১৯৯৮ সালের মধ্যে শান্তিপূর্ণভাবে ক্রোয়েশিয়াতে পুনঃএকীভূত হয়।
যুদ্ধটি ক্রোয়েশীয় বিজয়ের সাথে শেষ হয়েছিল, কারণ এটি যুদ্ধের শুরুতে ঘোষিত লক্ষ্য “স্বাধীনতা ও সীমানা সংরক্ষণ”কে অর্জন করেছিল। আনুমানিক $৩৭ বিলিয়ন মার্কিন ডলারের ক্ষতিগ্রস্ত অবকাঠামো, হারানো আউটপুট ও শরণার্থী-সম্পর্কিত ব্যয়ের সঙ্গে ক্রোয়েশিয়ার অর্থনীতির আনুমানিক ২১-২৫% ধ্বংস হয়ে গিয়েছিল। যুদ্ধে ২০,০০০ জনেরও বেশি মানুষ নিহত হয়, এবং উদ্বাস্তুরা উভয় দিকে বাস্তুচ্যুত হয়। সার্ব ও ক্রোয়েশীয় সরকার পরস্পরকে ক্রমান্বয়ে সহযোগিতা করতে শুরু করে, কিন্তু আংশিকভাবে সাবেক যুগোস্লাভিয়ার জন্য আন্তর্জাতিক অপরাধ ট্রাইব্যুনাল (আইসিটিওয়াই) ও একে অপরের বিরুদ্ধে প্রতিটি দেশ দ্বারা দায়ের করা মামলার কারণে উত্তেজনা রয়েগেছে।
সাবেক যুগোস্লাভিয়ার আন্তর্জাতিক অপরাধ ট্রাইব্যুনাল (আইসিটিওয়াই) ২০০৭ সালে একটি "একীভূত সার্বীয় রাষ্ট্র" তৈরি করার জন্য স্লোবোদান মিলোশেভিচ ও অন্যদের সঙ্গে যোগসাজশ করার অপরাধে ক্রোয়েশিয়ার সার্ব নেতাদের একজন মিলান মার্টিচকে দোষী সাব্যস্ত করে। আইসিটিওয়াই ২০০৮ সাল থেকে ২০১২ সালের মধ্যে অপারেশন স্টর্ম সম্পর্কিত অপরাধে জড়িত থাকার অভিযোগে ক্রোয়েশীয় জেনারেল আন্তে গোতোভিনা, ম্লাদেন মার্কাচ ও ইভান চেরমাকের বিরুদ্ধে মামলা করেছিল। ইভান চেরমাকে সরাসরি খালাস এবং আন্তে গোতোভিনা ও ম্লাদেন মার্কাচকে দোষী সাব্যস্ত করা হয়, পরে একটি আইসিটিওয়াই আপিল প্যানেল দ্বারা রায় বাতিল করা হয়। আন্তর্জাতিক ন্যায়বিচার আদালত ২০১৫ সালে ক্রোয়েশিয়া ও সার্বিয়ার দ্বারা গণহত্যার পারস্পরিক দাবি খারিজ করে। আদালত পুনর্নিশ্চিত করেছে, যে বিস্তৃতভাবে বেসামরিকদের বিরুদ্ধে অপরাধ সংঘটিত হয়েছে, কিন্তু এটির অধীনে নির্দিষ্ট গণহত্যার অভিপ্রায় ছিল না।
যুগোস্লাভিয়ায় রাজনৈতিক পরিবর্তন
১৯৭০-এর দশকে, যুগোস্লাভিয়ার সমাজতান্ত্রিক শাসন ক্রোয়েশিয়া ও স্লোভেনিয়ার নেতৃত্বে একটি উদার-বিকেন্দ্রিক জাতীয়তাবাদী দলে বিভক্ত হয়ে পড়ে, যেটি ক্রোয়েশিয়া ও স্লোভেনিয়াকে বৃহত্তর স্বায়ত্তশাসন দেওয়ার জন্য একটি বিকেন্দ্রীভূত ফেডারেশনকে সমর্থন করেছিল, বনাম সার্বিয়ার নেতৃত্বে একটি রক্ষণশীল-কেন্দ্রীয় জাতীয়তাবাদী দল যা যুগোস্লাভিয়া জুড়ে সার্বিয়া ও সার্বদের স্বার্থ সুরক্ষিত করার জন্য একটি কেন্দ্রীভূত ফেডারেশনকে সমর্থন করেছিল—যেহেতু তারা ছিল দেশের সর্ববৃহৎ জাতিগোষ্ঠী ছিল। ক্রোয়েশিয়ায় ১৯৬৭ সাল থেকে ১৯৭২ সাল পর্যন্ত এবং কসোভোতে ১৯৬৮ সাল ও ১৯৮১ সালে বিক্ষোভ, জাতীয়তাবাদী মতবাদ ও কর্মকাণ্ড জাতিগত উত্তেজনা সৃষ্টি করেছিল, যা যুগোস্লাভিয়াকে অস্থিতিশীল করেছিল। রাষ্ট্র দ্বারা জাতীয়তাবাদীদের দমনের ঘটনায় ক্রোয়েট জাতীয়তাবাদকে কমিউনিজমের প্রাথমিক বিকল্প হিসেবে চিহ্নিত করার প্রভাব ছিল বলে মনে করা হয় এবং এটিকে একটি শক্তিশালী গোপন আন্দোলনে পরিণত করে।
১৯৮৯ সালে বার্লিন প্রাচীরের পতনের প্রতীক হিসাবে স্নায়ুযুদ্ধের শেষের দিকে পূর্ব ইউরোপের কমিউনিস্ট রাষ্ট্রসমূহের দুর্বলতার সঙ্গে যুগোস্লাভিয়ায় একটি সংকট দেখা দেয়। ক্রোয়েশিয়ায়, যুগোস্লাভিয়ার কমিউনিস্ট লীগের আঞ্চলিক শাখা ক্রোয়েশিয়ার কমিউনিস্টদের লীগ তার আদর্শিক শক্তি হারিয়েছিল। স্লোভেনিয়া ও ক্রোয়েশিয়া বিকেন্দ্রীকরণের দিকে অগ্রসর হতে চেয়েছিল। স্লোবোদান মিলোসেভিচ-এর নেতৃত্বে এসআর সার্বিয়া কেন্দ্রীয়তা ও একক-দলীয় শাসন মেনে চলে এবং ফলশ্রুতিতে ১৯৮৯ সালের মার্চ মাসের মধ্যে কসোভো ও ভোজভোদিনার স্বায়ত্তশাসিত প্রদেশের স্বায়ত্তশাসনের সমাপ্তি ঘটে, যুগোস্লাভ যুক্তরাষ্ট্রীয় প্রেসিডেন্সিতে তাদের ভোটের কমান্ড গ্রহণ করা হয়। কমিউনিস্টদের ক্ষমতাসীন লীগের সারিতে জাতীয়তাবাদী চিন্তাধারাসমূহ প্রভাব বিস্তার করতে শুরু করেছিল, যখন স্লোবোদান মিলোশেভিচের বক্তৃতা, উল্লেখযোগ্যভাবে ১৯৮৯ সালের গাজিমেস্তানের বক্তৃতা যেখানে তিনি একটি একীভূত যুগোস্লাভ রাষ্ট্রের ধারাবাহিকতা বজায় রাখার পক্ষে "ঝগড়ার যুদ্ধ" নিয়ে কথা বলেছিলেন—যেখানে সমস্ত ক্ষমতা বেলগ্রেডে কেন্দ্রীভূত হতে থাকবে।
সার্বীয় সরকার ১৯৮৯ সালের শরৎকালে ক্রোয়েশীয় সরকারকে দেশে একের পর এক সার্ব জাতীয়তাবাদী সমাবেশের অনুমতি দেওয়ার জন্য চাপ দেয় এবং ইতিমধ্যেই সার্বীয় মিডিয়া ও বিভিন্ন সার্বীয় বুদ্ধিজীবীরা ক্রোয়েশীয় নেতৃত্বকে "উস্তাশে" হিসাবে উল্লেখ করতে শুরু করে এবং উস্তাশের দ্বারা ১৯৪১ সাল থেকে ১৯৪৫ সালের মধ্যে সংঘটিত গণহত্যা ও অন্যান্য অপরাধের উল্লেখ করতে শুরু করে। যখন তারা আপত্তি জানায়, তখন সার্বীয় রাজনৈতিক নেতৃত্ব বাগাড়ম্বরকে অনুমোদন করে এবং ক্রোয়েশীয় নেতৃত্বকে "অন্ধভাবে জাতীয়তাবাদী" বলে অভিযুক্ত করে।
ভোজভোদিনা, কসোভো ও মন্টিনিগ্রোতে আমলাতান্ত্রিক বিরোধী বিপ্লব সম্পন্ন করার পর, সার্বিয়া ১৯৯১ সালে আটটি যুক্তরাষ্ট্রীয় প্রেসিডেন্সি ভোটের মধ্যে চারটি অর্জন করে, যা অন্যান্য প্রজাতন্ত্রের আপত্তি ও ফেডারেশনের সংস্কারের আহ্বান জানানোর ফলে গভর্নিং বডিকে অকার্যকর করে তোলে। রাজনৈতিক দলসমূহকে ১৯৮৯ সালে অনুমতি দেওয়া হয়েছিল এবং তাদের মধ্যে কয়েকটি প্রতিষ্ঠিত হয়েছিল, যার মধ্যে ফ্রানীয় তুজমানের নেতৃত্বে নেতৃত্বাধীন ক্রোয়েশীয় গণতান্ত্রিক ইউনিয়ন (HDZ) ছিল, যিনি পরে ক্রোয়েশিয়ার প্রথম রাষ্ট্রপতি হয়েছিলেন।
১৯৯০ সালের জানুয়ারি মাসে, ১৪তম এক্সট্রাঅর্ডিনারি কংগ্রেসে ক্রোয়েশিয়ান ও স্লোভেন উপদলসমূহ একটি শিথিল ফেডারেশনের দাবির সঙ্গে জাতিগত ভিত্তিতে কমিউনিস্টদের লীগ ভেঙে যায়। সার্বীয় প্রতিনিধিরা কংগ্রেসে ক্রোয়েশিয়ান ও স্লোভেন প্রতিনিধিদেরকে "কসোভোতে বিচ্ছিন্নতাবাদ, সন্ত্রাসবাদ ও গণহত্যাকে সমর্থনকারী" হিসাবে অভিযুক্ত করেন। তাদের বেশিরভাগ জাতিগত সার্ব সদস্য সহ ক্রোয়েশিয়ান ও স্লোভেন প্রতিনিধিদল শেষ পর্যন্ত প্রতিবাদে চলে যায়, পরে সার্বীয় প্রতিনিধিরা প্রতিটি প্রস্তাবিত সংশোধনী প্রত্যাখ্যান করে।
এছাড়াও ১৯৯০ সালের জানুয়ারি মাস বিচ্ছিন্নতার বিষয়ে যুগোস্লাভিয়ার সাংবিধানিক আদালতে আদালত মামলার সূচনাকে চিহ্নিত করে। প্রথমটি স্লোভেনিয়া স্ব-নিয়ন্ত্রণের অধিকার অনুসারে একতরফা বিচ্ছিন্নতার অধিকার দাবি পরে স্লোভেনীয় সাংবিধানিক সংশোধনী মামলা ছিল। সাংবিধানিক আদালত রায় দিয়েছিল, যে যুগোস্লাভিয়ার প্রজাতন্ত্র ও স্বায়ত্তশাসিত প্রদেশসমূহের সর্বসম্মত চুক্তি থাকলে, তবেই ফেডারেশন থেকে বিচ্ছিন্ন হওয়ার অনুমতি ছিল। সাংবিধানিক আদালত উল্লেখ করে যে সংবিধানের মৌলিক নীতিসমূহের ১৯৭৪ সালের সংবিধানের ১ নং অনুচ্ছেদটি বিচ্ছিন্নতা সহ স্ব-নিয়ন্ত্রণ "যুগোস্লাভিয়ার জনগণ ও তাদের সমাজতান্ত্রিক প্রজাতন্ত্রস্মুহের অন্তর্গত" বিষয় হিসাবে চিহ্নিত করে। আদালত দাবি করে "শুধুমাত্র যুগোস্লাভিয়ার জনগণের" বিচ্ছিন্নতার অধিকার রয়েছে, আলবেনিয়ানরা সংখ্যালঘু ও যুগোস্লাভিয়ার মানুষ নয় হিসাবে বিবেচিত সঙ্গে কসোভো বিচ্ছিন্নতার বিষয়টি ১৯৯১ সালের মে মাসে সুরাহা করা হয়েছিল।
যুগোস্লাভ নাগরিকদের মধ্যে ১৯৯০ সালে পরিচালিত জরিপ দেখায় যে জাতিগত বৈরিতা একটি ছোট পরিসরে বিদ্যমান। ২৫ বছর আগের ফলাফলের তুলনায়, জাতিগত দূরত্ব সর্বাধিক বৃদ্ধির সঙ্গে ক্রোয়েশিয়া প্রজাতন্ত্র ছিল। অধিকন্তু, সার্ব ও মন্টেনিগ্রিনদের মধ্যে ক্রোয়াট ও স্লোভেনের প্রতি জাতিগত দূরত্ব উল্লেখযোগ্যভাবে বৃদ্ধি পেয়েছে এবং এর বিপরীতও ঘটেছে। সমস্ত উত্তরদাতাদের মধ্যে, ৪৮% ক্রোয়াট বলেছেন যে যুগোস্লাভিয়ার সাথে তাদের সম্পর্ক তাদের কাছে খুবই গুরুত্বপূর্ণ।
সার্ব ও যুগোস্লাভ পিপলস আর্মি বাহিনী
জেএনএ প্রাথমিকভাবে দ্বিতীয় বিশ্বযুদ্ধের সময় দখলদার অক্ষ বাহিনীর বিরুদ্ধে গেরিলা যুদ্ধ পরিচালনার জন্য গঠিত হয়েছিল। পার্তিজান আন্দোলনের সাফল্য জেএনএকে গেরিলা যুদ্ধের উপর তার কর্মক্ষম কৌশলের অনেকাংশে ভিত্তি করে দেয়, যেহেতু এর পরিকল্পনায় সাধারণত ন্যাটো বা ওয়ারশ চুক্তি আক্রমণের বিরুদ্ধে প্রতিরক্ষা করা হয়, যেখানে অন্যান্য ধরনের যুদ্ধ জেএনএকে তুলনামূলকভাবে খারাপ অবস্থানে নিয়ে যায়। যে পন্থাটি একটি আঞ্চলিক প্রতিরক্ষা ব্যবস্থার রক্ষণাবেক্ষণের দিকে পরিচালিত করেছিল।
কাগজে কলমে, জেএনএ ২,০০০ টি ট্যাঙ্ক ও ৩০০ টি জেট বিমানের (প্রধানত সোভিয়েত বা স্থানীয়ভাবে উৎপাদিত) সঙ্গে একটি শক্তিশালী শক্তি বলে মনে হয়েছিল। যাইহোক, এই সরঞ্জামসমূহের বেশিরভাগই ১৯৯১ সালের মধ্যে ৩০ বছর বয়সী ছিল, কারণ এই বাহিনীতে প্রাথমিকভাবে টি-৫৪/৫৫ ট্যাঙ্ক ও মিগ-২১ বিমান ছিল। তবুও, যেএনএ প্রায় ৩০০ টি এম-৮৪ ট্যাঙ্ক (সোভিয়েত টি-৭২-এর একটি যুগোস্লাভ সংস্করণ) এবং স্থল-আক্রমণকারী সোকো জি-৪ সুপার গ্যালেব ও সোকো জে-২২ ওরাও বিমানের একটি বড় বহর, যার সমরাস্ত্রের মধ্যে এজিএম-৬৫ ম্যাভেরিক গাইডেড মিসাইল ছিল।
ফের্নান্দো গাহো
ফের্নান্দো রুবেন গাহো (জন্ম ১০ এপ্রিল ১৯৮৬) একজন আর্জেন্টিনীয় ফুটবলার যিনি বোকা জুনিয়র্স এবং আর্জেন্টিনা জাতীয় ফুটবল দলে একজন ডিফেন্সিভ মিডফিল্ডার হিসেবে খেলেন।
জেনা তেসেনসোন
জেনা ডেনিস ক্লার্ক তেসেনসোন (১৬ ডিসেম্বর ১৯০৯ - ২৫ জুলাই ১৯৯১) একজন সিঙ্গাপুরের ক্রীড়া কর্মকর্তা ছিলেন। তিনি গার্লস স্পোর্টস ক্লাবের অন্যতম প্রতিষ্ঠাতা ছিলেন। ২০১৮ সালে তাকে সিঙ্গাপুর উইমেন হল অফ ফেমে অন্তর্ভুক্ত করা হয়েছিল।
তথ্যসূত্র
Zena Tessensohn
জিমি মাহের
জেমস প্যাট্রিক মাহের (Jimmy Maher; জন্ম: ২৭ ফেব্রুয়ারি, ১৯৭৪) কুইন্সল্যান্ডের ইনিসফেইল এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০৩ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড এবং ইংরেজ কাউন্টি ক্রিকেটে গ্ল্যামারগন ও ডারহাম দলের প্রতিনিধিত্ব করেছেন। এছাড়াও, আইসিএলে হায়দ্রাবাদ হিরোজের পক্ষাবলম্বন করেছেন ‘মাহবো’ ডাকনামে পরিচিত জিমি মাহের। দলে তিনি মূলতঃ বামহাতি ব্যাটসম্যান হিসেবে খেলতেন। পাশাপাশি দলের প্রয়োজনে ডানহাতে মিডিয়াম বোলিং করতেন। আকর্ষণীয় বামহাতি ব্যাটসম্যান জিমি মাহের কভার ড্রাইভে সিদ্ধহস্তের পরিচয় দিয়েছিলেন।
প্রথম-শ্রেণীর ক্রিকেট
গর্ডনভেলের সেন্ট মাইকেল ও সেন্ট ফ্রান্সিল জাভিয়ের প্রাইমারি স্কুলে অধ্যয়ন করেন। এরপর কেয়ার্নসের সেন্ট অগাস্টিন কলেজ ও নাজি কলেজে পড়াশোনা করেছিলেন তিনি। কাকা কেভিন মাহের, কাকাতো ভাই জন মাহের ও টমাস মাহের প্রথম-শ্রেণীর ক্রিকেটে অংশগ্রহণ করেছিলেন।
১৯৯৩-৯৪ মৌসুমের প্রথম-শ্রেণীর ক্রিকেটে অভিষেক ঘটে জিমি মাহেরের। দুই মৌসুম নিয়মিতভাবে শূন্য রান নিয়ে কুইন্সল্যান্ডের প্যাভিলিয়নে ফিরে আসতেন জিমি মাহের। এ সময়েই তিনি গ্ল্যামারগনের সাথে খেলার জন্যে চুক্তিবদ্ধ হন। ২০০১-০২ মৌসুমে প্রথম ব্যাটসম্যান হিসেবে পুরা কাপে সহস্র রানের মাইলফলক স্পর্শ করেন। এ পর্যায়ে ভিক্টোরিয়ার বিপক্ষে ১৭৪ ও সাউথ অস্ট্রেলিয়ার বিপক্ষে ২০৯ রান তুলেন।
২৫ ফেব্রুয়ারি, ২০০৭ তারিখে ফোর্ড র‍্যাঞ্জার্স কাপের চূড়ান্ত খেলায় ম্যান অব দ্য ম্যাচের পুরস্কার লাভ করেন। ভিক্টোরিয়া বুশর‍্যাঞ্জার্সের বিপক্ষে খেলায় তিনি ১৩৩ বলে ১০৮ রানের মূল্যবান ইনিংস খেলেন। ঐ খেলায় কুইন্সল্যান্ড বুলস ২১ রানে জয় পেয়েছিল। ঘরোয়া একদিনের চূড়ান্ত খেলায় কুইন্সল্যান্ডের পক্ষে এ নিয়ে তিনি তৃতীয়বারের মতো সেঞ্চুরি করেন।
ইংরেজ কাউন্টি ক্রিকেটে ডারহামের পক্ষে দুই মৌসুম খেলেন। এরপর সমর্থকদের অর্থানুকূল্যে ২০০৭ সালে গ্ল্যামারগনের পক্ষে খেলার জন্যে চুক্তিতে স্বাক্ষর করেন।
আন্তঃরাজ্যীয় একদিনের প্রতিযোগিতায় শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন জিমি মাহের। ২০০৩-০৪ মৌসুমে ওয়েস্টার্ন অস্ট্রেলিয়ার বিপক্ষে ১২৯ বলে ১৮৭ রান তুলে জাতীয় পর্যায়ে রেকর্ড গড়েন। এ পর্যায়ে ৫০ ওভারে ৪০৫ রান তুলেছিল বুলস দল। এছাড়াও, ২০০৬-০৭ মৌসুমে ১০৮ রানের উচ্চামার্গীয় ইনিংস খেলেন। ফলে, এমসিজিতে এফআর কাপের শিরোপা জয় করে কুইন্সল্যান্ড দল। এক বছর পর দূর্বলমানের ক্রীড়াশৈলী উপহার দেন। তাসত্ত্বেও, প্রথম-শ্রেণীর ক্রিকেটে ৯৯৩৩ রান তুলে মার্টিন লাভের পর দ্বিতীয় স্থানে অবস্থান করে অবসর গ্রহণ করেন।
অধিনায়কত্ব লাভ
কুইন্সল্যান্ডের অধিনায়ক হিসেবে তিনি স্টুয়ার্ট লয়ের স্থলাভিষিক্ত হন। ২০০৫-০৬ মৌসুমের পুরা কাপের শিরোপা জয়ে দলকে নেতৃত্বদানের পূর্বে পাঁচবার ঘরোয়া প্রতিযোগিতার চূড়ান্ত খেলায় ধারাবাহিকভাবে পরাজিত হয়েছিল কুইন্সল্যান্ড দল। এ পর্যায়ে ব্যক্তিগত সর্বোচ্চ ২২৩ রান করেন। অন্যান্য ব্যাটসম্যানের দায়িত্বশীলতার কারণে ৯০০/৬ তুলে ইনিংস ঘোষণা করেন তিনি। তিনি দলের এ জয়কে পূর্ববর্তী সপ্তাহে কুইন্সল্যান্ডের উত্তরে বিধ্বংসী ঘূর্ণীঝড়ে ক্ষতিগ্রস্তদের প্রতি উৎসর্গ করেন। খেলায় তিনি ম্যান অব দ্য ম্যাচের পুরস্কার পান। এ প্রতিযোগিতায় ৫৩.২৯ গড়ে ৯০৬ রান তুলেন। এ সময়ে তার বয়স ছিল ৩২ ও শারীরিক সামর্থ্যে ঘাটতি না থাকার বিষয়টি পরিষ্কার করেন।
বিতর্কিত ভূমিকা
১১ ফেব্রুয়ারি, ২০০৭ তারিখে সাউথ অস্ট্রেলিয়ার অধিনায়ক ড্যারেন লেহম্যান গাব্বায় অনুষ্ঠিত পুরা কাপের খেলায় ইনিংস ঘোষণা না করায় জিমি মাহরের সমালোচনা করেন। লেহম্যান বলেন যে, তিনি ভেবেছিলেন মাহের তাসমানিয়ার পক্ষে খেলছিলেন ও চূড়ান্ত দিনে রানের লক্ষ্যমাত্রার দিকে অগ্রসর হচ্ছিলেন।
১৯৯৫ সালে কুইন্সল্যান্ড দল শেফিল্ড শিল্ডে সাউথ অস্ট্রেলিয়ার বিপক্ষে জয়লাভের পর জিমি মাহের সাম্প্রদায়িকতার কারণে অভিযুক্ত হন। তিনি টেলিভিশনে স্বাক্ষাৎকারকালে এ বিতর্কের সৃষ্টি করেন। আদিবাসী অস্ট্রেলীয়রা এর তীব্র প্রতিবাদ জানালে পরবর্তীতে তিনি প্রকাশ্যে ক্ষমা প্রার্থনা করেন।
আন্তর্জাতিক ক্রিকেট
সমগ্র খেলোয়াড়ী জীবনে ছাব্বিশটি একদিনের আন্তর্জাতিকে অংশ নেয়ার সুযোগ পেয়েছিলেন জিমি মাহের। ১৪ জানুয়ারি, ১৯৯৮ তারিখে সিডনিতে সফরকারী নিউজিল্যান্ডের বিপক্ষে ওডিআই অভিষেক পর্ব সম্পন্ন হয় তার। এরপর একই দলের বিপক্ষে ৯ নভেম্বর, ২০০৩ তারিখে গুয়াহাটিতে সর্বশেষ ওডিআইয়ে অংশ নেন। তবে, টেস্ট ক্রিকেটে অংশগ্রহণের সৌভাগ্য ঘটেনি তার। কভার অঞ্চল দিয়ে বল পাঠানোর ক্ষেত্রে তিনি অত্যন্ত আকর্ষণীয় বামহাতি ব্যাটসম্যানের স্বীকৃতি পেয়েছিলেন।
২০০২ সালে পুনরায় আন্তর্জাতিক ক্রিকেট অঙ্গনে ফিরে আসেন। ত্রি-দেশীয় ওডিআই সিরিজের চূড়ান্ত খেলায় অস্ট্রেলিয়া দল পৌঁছতে না পারায় ওয়াহ ভ্রাতৃদ্বয়কে দল থেকে বাদ দেয়ার কারণেই তার এ অংশগ্রহণ। তিনিও নিজেকে মেলে ধরার চেষ্টা চালান। ২০০৩ সালে সেঞ্চুরিয়নে সিরিজের দ্বিতীয় খেলায় দক্ষিণ আফ্রিকার বিপক্ষে ৯৫ রানের গুরুত্বপূর্ণ ইনিংস খেলেন। এরপর পচেফস্ট্রুমে অপরাজিত ৪৩ রানের ইনিংসের কল্যাণে স্বাগতিকদের বিপক্ষে ঐ খেলাটি টাইয়ে পরিণত হয়েছিল।
অস্ট্রেলিয়ার ওডিআই দলে ব্যাটসম্যান হিসেবে খেলার পাশাপাশি কয়েক মৌসুম উইকেট-রক্ষকের শূন্যতা পূরণে অগ্রসর হন। তন্মধ্যে, ২০০৩ সালের ক্রিকেট বিশ্বকাপও এর অন্তর্ভুক্ত ছিল। কিন্তু, কখনো দলে নিয়মিতভাবে খেলার সুযোগ পাননি।
২০০৩ সালের বিশ্বকাপের শিরোপা বিজয়ী অস্ট্রেলিয়া দলের অন্যতম সদস্য ছিলেন তিনি। তবে, ঐ প্রতিযোগিতায় তিনি মাত্র দুইটি খেলায় অংশ নিতে পেরেছিলেন। ওয়েস্ট ইন্ডিজ ও ভারত গমন করেন। তবে, ব্রাড হাড্ডিনের গ্লাভস হাতে দলে অন্তর্ভুক্তির ফলে ২৬টি ওডিআই খেলার অধিকারী জিমি মাহেরের খেলোয়াড়ী জীবনের সমাপ্তি ঘটে।
২০০৭-০৮ মৌসুম শেষে সকল স্তরের ক্রিকেট খেলা থেকে নিজের অবসর গ্রহণের কথা ঘোষণা করেন তিনি। এর পরপরই জি টেলিফিল্মসের প্রতিদ্বন্দ্বী ইন্ডিয়ান ক্রিকেট লিগে হায়দ্রাবাদ হিরোজের পক্ষে উদ্বোধনী ব্যাটসম্যান হিসেবে খেলার জন্যে চুক্তিবদ্ধ হন।
আইসল্যান্ডীয় ক্রোনা
thumb|মুদ্রা ১০০০ আইসল্যান্ডীয় ক্রোনা আইসল্যান্ডীয় ক্রোনা হল আইসল্যান্ড এর মুুুদ্রা র নাম।
আইসল্যান্ডের সরকারি মুদ্রা ক্রোনা। ১০০ উরায় এক ক্রোনা হয় কিন্তু কম মূল্যের কারণে উরা আর ব্যবহৃত হয় না। ১, ৫, ১০, ৫০, ও ১০০ ক্রোনুরের কয়েন প্রচলিত আছে। ৫০০, ১০০০, ২০০০, ৫০০০ এবং ১০০০০ ক্রোনুরের ব্যাঙ্কনোট জারি করা হয়।
এটি ইউরোপ মহাদেশের একটি প্রজাতান্ত্রিক দ্বীপ রাষ্ট্র। এর রাজধানীর নাম রেইকিয়াভিক। দেশটি উত্তর আটলান্টিক মহাসাগরে গ্রীনল্যান্ড, নরওয়ে, স্কটল্যান্ড, আয়ারল্যান্ড, এবং ফারো দ্বীপপুঞ্জের মধ্যে, উত্তর আমেরিকা ও ইউরোপের সদাসক্রিয় ভূ-গাঠনিক প্লেটগুলির সীমারেখার ঠিক উপরে অবস্থিত একটি আগ্নেয় দ্বীপ।
আইসল্যান্ড ইউরোপ মহাদেশের একটি প্রজাতান্ত্রিক দ্বীপ রাষ্ট্র। এর রাজধানীর নাম রেইকিয়াভিক। দেশটি উত্তর আটলান্টিক মহাসাগরে গ্রীনল্যান্ড, নরওয়ে, স্কটল্যান্ড, আয়ারল্যান্ড, এবং ফারো দ্বীপপুঞ্জের মধ্যে, উত্তর আমেরিকা ও ইউরোপের সদাসক্রিয় ভূ-গাঠনিক প্লেটগুলির সীমারেখার ঠিক উপরে অবস্থিত একটি আগ্নেয় দ্বীপ।
জনসংখ্যার বৃদ্ধি হার অনুযায়ী রাষ্ট্রসমূহের তালিকা
এই নিবন্ধনটি জনসংখ্যার বৃদ্ধি হার অনুযায়ী রাষ্ট্রসমূহ এবং স্বশাসিত পরাধীন অঞ্চলসমূহের তিনটি তালিকাকে অন্তর্ভুক্ত করছে।
প্রণালী-বৃত্তান্ত
প্রথম তালিকাটি জাতিসংঘ পৃথিবী জনসংখ্যা সম্ভাবনা রিপোর্ট এর ২০০৬ সালের সংস্করণের ফলাফলের উপর ভিত্তি করে তৈরি করা। মাঝারি বৈকল্পিক ব্যবহার করে ২০০৫–২০১০ সময় পরিধির জন্য জনসংখ্যার বৃদ্ধি হারের পরিসংখ্যানগুলি পাওয়া।
তৃতীয় তালিকাটি বিশ্ব ব্যাংক-এর ২০০৯ সালের ফলাফলের উপর ভিত্তি করে তৈরি। ডি ফ্যাক্টো জনসংখ্যার সংজ্ঞার উপর ভিত্তি করে জনসংখ্যাকে সংজ্ঞায়িত করা হয়েছে, যেখানে আইনসম্মত অধিবাসী বা নাগরিকত্বকে গুরুত্ব না দিয়ে সমগ্র অধিবাসীদেরকে ধর্তব্যের মধ্যে রাখা হয়েছে- শুধুমাত্র যাযাবর যাদের ঐ রাষ্ট্রে স্থায়ী কোনো আবাসস্থান নেই, তাদেরকে ধরা হয়নি, এরা জন্মসূত্রে যে রাষ্ট্রের, সেই রাষ্ট্রের জনগণ হিসাবে ধরা হয়।
গুচ্ছ-বিন্যাসতত্ত্ব
thumb|গুচ্ছ-বিন্যাসতত্ত্ব, চারটি রং গুচ্ছ-বিন্যাসতত্ত্ব (Combinatorics) গণিতশাস্ত্রের একটি শাখা যেখানে গাণিতিক উপাদানসমূহের সেটসমূহের গণনাকরণ, সমাবেশ ও বিন্যাস এবং এগুলির বৈশিষ্ট্যগুলিকে নির্ণয়কারী গাণিতিক সম্পর্কগুলি নিয়ে গবেষণা করা হয়। সহজ ভাষায় বলতে গেলে গুচ্ছ-বিন্যাসতত্ত্বে কোন গাণিতিক প্রক্রিয়ার কারণে সৃষ্ট ও সাধারণ গণনার এখতিয়ারের বাইরে অবস্থিত অতিবৃহৎ রাশিসমূহকে কীভাবে গণনা করা হবে, বিন্যস্ত করা হবে ও সন্নিবিষ্ট করা হবে, তা নিয়ে আলোচনা করা হয়।
গুচ্ছ-বিন্যাসতত্ত্ব কম্পিউটার বিজ্ঞানের জন্য অত্যন্ত উপযোগী। একটি কম্পিউটার অ্যালগোরিদমের জন্য কতগুলি গাণিতিক প্রক্রিয়ার প্রয়োজন হতে পারে, সেটি গুচ্ছবিন্যাসতত্ত্বের পদ্ধতিগুলি ব্যবহার করে প্রাক্কলন করা সম্ভব। এছাড়া বিচ্ছিন সম্ভাবনা তত্ত্বেও এর প্রয়োগ আছে।
গণিতবিদেরা কখনও কখনও বিচ্ছিন্ন গণিতের একটি বৃহত্তর উপসেট হিসেবে গুচ্ছ-বিন্যাসতত্ত্ব পরিভাষাটি ব্যবহার করেন, যেখানে গ্রাফ তত্ত্বও অন্তর্ভুক্ত। এই বিশেষ ক্ষেত্রে গুচ্ছ-বিন্যাসতত্ত্বকে কেবল "গণনাকরণ" (enumeration) নামে ডাকা হয়।
ইতিহাস
ভারতীয় গণিতবিদ  mathematician মাহাবীরা (c. ৮৫০) বিন্যাস এবং সমাবেশ সম্পর্কিত সূত্র প্রদান করে।
বাংলাদেশ অশ্বিনী সেবাশ্রম
বাংলাদেশ অশ্বিনী সেবাশ্রম বাংলাদেশের চিতলমারী উপজেলায় অবস্থিত একটি প্রাচীন স্থাপনা। বাংলাদেশ অশ্বিনী সেবাশ্রম বাংলা ১৩৭১ সালে প্রতিষ্ঠিত হয়। এটি চিতলমারী উপজেলার কলাতলা ইউনিয়নের গঙ্গাচন্না গ্রামে অবস্থিত। বর্তমানে সেবাশ্রমে অশ্বিনী গোসাই এর মূর্তি, নাট মন্দির এবং বিভিন্ন ঠাকুরের মূর্তি রয়েছে। এখানে প্রতি বছর বৈশাখ মাসের ২,৩, এবং ৪ তারিখ পর্যন্ত মহোৎসব, ধর্মীয় আলোচনা এবং ভক্তদের মাঝে প্রসাদ বিতরন করা হয়ে থাকে। এছাড়া শ্রাবন মাসের সবশেষ মঙ্গলবারে নাম কীর্ত্তন প্রসাদ বিতরন এবং বুধবার সকালে গঙ্গা শ্রানান হয়ে থাকে। অশ্বিনী গোসাই কর্ম জীবনে ছিলেন চাষী পরবর্তীতে আধ্যাতিক জ্ঞানে গুনান্বিত হন। তার রচিত মতুয়া সম্প্রদায়ের শ্রী শ্রী হরি সংগীত একমাত্র মতুয়াদের আধ্যাতিক সংগীত।
রাজারহাট রেলওয়ে স্টেশন
রাজার হাট রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।
অবস্থান
রাজার হাট রেলওয়ে স্টেশন তিস্তা জংশন-কুড়িগ্রাম-চিলমারী লাইনের তিস্তা জংশন-কুড়িগ্রাম অংশে অবস্থিত।
ইতিহাস
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এ সময় রাজার হাট রেলওয়ে স্টেশন তৈরি করা হয়। এ লাইনটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজে রুপান্তর করা হয়।
পরিষেবা
রাজার হাট রেলওয়ে স্টেশন দিয়ে চলাচল কারী ট্রেনের নাম নিম্নে উল্লেখ করা হলো:
মাদানি টেকনিক্যাল ইনস্টিটিউট
মাদানি টেকনিক্যাল ইনস্টিটিউট সংক্ষেপে এমটিআই ভারতের উত্তরপ্রদেশের সাহারানপুর জেলার দেওবন্দ শহরে অবস্থিত রাজ্য সরকার কর্তৃক স্বীকৃত একটি কারিগরি কলেজ। খ্যাতনামা পণ্ডিত হুসাইন আহমদ মাদানির নামানুসারে ১৯৯১ সালে এটি প্রতিষ্ঠিত হয়। এর পাঠ্যক্রম DGET (Directorate General of Training) এবং NCVT (National Council on Vocational Training) দ্বারা অনুমোদিত। এই ইন্সটিটিউটে বর্তমানে Draughtsman (Civil), Electrician, Electronics Mechanic, Fitter, Wireman কোর্সসমূহ চালু রয়েছে।
জন হাওয়ার্ড নরথ্রপ
জন হাওয়ার্ড নরথ্রপ একজন মার্কিন প্রাণরসায়নবিদ। তিনি ১৯৪৬ সালে রসায়নে নোবেল পুরস্কার লাভ করেন।
জীবনী
থাম্ব|জন হাওয়ার্ড নরথ্রপের সাথে তার মা এলিস রিচ নর্থ্রপ নরথ্রপ ১৮৯১ সালের ৫ জুলাই নিউ ইয়র্কে জন্মগ্রহণ করেন। তার বাবা ছিলেন একজন প্রাণীবিজ্ঞানী এবং মা উদ্ভিদবিজ্ঞানের শিক্ষক। নরথ্রপ কলাম্বিয়া বিশ্ববিদ্যালয় থেকে ১৯১২ সালে বিএসসি, ১৯১৩ সালে এমএ এবং ১৯১৫ সালে রসায়নে পিএইচডি ডিগ্রি অর্জন করেন। ১৯৪৯ সালে তিনি ইউনিভার্সিটি অব ক্যালিফোর্নিয়া, বার্কলের ব্যাক্টেরিওলজির অধ্যাপক নিযুক্ত হন।
কর্মজীবন
তিনি দেখান যে এনজাইমের আদতে হলও প্রোটিন। তিনি প্রথম ব্যাকটেরিয়া ভাইরাস ও ডিফথেরিয়া অ্যান্টিটক্রিনকে বিচ্ছিন্ন করেছিলেন।
লাকসাম–নোয়াখালী রেলপথ
লাকসাম–নোয়াখালী রেলপথ হচ্ছে বাংলাদেশের একটি মিটার-গেজ রেলপথ যা পূর্বাঞ্চল রেলওয়ে কর্তৃক পরিচালিত ও রক্ষণাবেক্ষণ করা হয়।
ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম–নোয়াখালী শাখা রেলপথ চালু হয়। ১৯০৫ সালে এই পথটি সরকার কিনে নেয় এবং ১৯০৬ সালের ১লা জানুয়ারি আসাম বেঙ্গল রেলওয়ের সঙ্গে একীভূত করে দেয়।
মহসেন ফাখরিজাদেহ
মহসেন ফাখরিজাদেহ মাহাবাদি (১৯৫৮ - ২২ নভেম্বর ২০২০) ইসলামী রেভোলিউশনারি গার্ড কর্পসের একজন ব্রিগেডিয়ার জেনারেল এবং ইরানের পারমাণবিক কর্মসূচির একজন ঊর্ধ্বতন কর্মকর্তা ছিলেন। তিনি তেহরানের ইমাম হুসেন বিশ্ববিদ্যালয়ে পদার্থবিজ্ঞানের শিক্ষক ছিলেন। ২০০৭ জাতিসংঘ নিরাপত্তা পরিষদের একটি প্রস্তাব অনুসারে তিনি লাফিজান-শিয়ানের প্রতিরক্ষা ও সশস্ত্র বাহিনী লজিস্টিক্স মন্ত্রকের একজন প্রবীণ বিজ্ঞানী এবং পদার্থবিজ্ঞান গবেষণা কেন্দ্রের (পিএইচআরসি) প্রাক্তন প্রধান। তিনি ইরানের এমএডিডি প্রকল্প এবং সংস্থার প্রতিরক্ষা উদ্ভাবন ও গবেষণা সংস্থার নেতা ছিলেন।
জীবনের প্রথমার্ধ
ফাখরিজাদেহ ১৯৫৮ সালে ইরানের কোমে জন্মগ্রহণ করেন। ১৯৭৯ সালে ইরানি বিপ্লবের পরে তিনি ইসলামিক বিপ্লবী গার্ড কর্পস-এর সদস্য হন।
একাডেমিক ক্যারিয়ার (১৯৯১-২০২০)
আলিরেজা জাফরজাদেহের মতে, ফখরিজাদেহ ১৯৯১ সালের শুরুর দিকে ইমাম হোসেইন বিশ্ববিদ্যালয় ফ্যাকাল্টি সদস্য ছিলেন।
২০০০ এর দশকের গোড়ার দিকে, ফখরিজাদেহ বায়োলজিকাল স্টাডি সেন্টার নামে একটি উদ্যোগের নেতৃত্ব দেন, যাকে পদার্থবিজ্ঞান গবেষণা কেন্দ্রের (পিএইচআরসি) উত্তরসূরি হিসাবে বর্ণনা করা হয়েছিল। এই গবেষণা দলের ক্রিয়াকলাপ লাভিজন-শিয়ান -এ সংঘটিত হয়েছিল।
জাতিসংঘের নিষেধাজ্ঞা (২০০৬-০৭)
২০০৬-০৭ সাল পর্যন্ত, জাতিসংঘের নিরাপত্তা পরিষদ ফাখরিজাদেহর সম্পদ হিমায়িতকরণ এবং তার উপর ভ্রমণ নিষেধাজ্ঞা আরোপ করেছিল। কারণ হিসেবে নিরাপত্তা পরিষদ বলেছিল যে আন্তর্জাতিক পরমাণু শক্তি সংস্থা (আইএইএ) ফাখরিজাদেহের সাক্ষাৎকার নিতে চেয়েছিল। কিন্তু ইরান তার সাথে এ সংস্থার সাক্ষাৎকার দিতে অস্বীকার করেছিল। ইরান ফখরিজাদেহের কাজ সম্পর্কিত কিছু তথ্য সরবরাহ করেছিল। কিন্তু আইএইএ বলেছে যে "এই তথ্যের সাথে তাদের অনুসন্ধান প্রতিবেদন সাথে অসঙ্গতিপূর্ণ নয়", তবে আইএইএ তার অনুসন্ধানগুলির সংশোধন অব্যাহত রেখেছে। জাতিসংঘের প্রতিবেদন অনুসারে ফখরিজাদেহ ছিলেন প্রতিরক্ষা ও সশস্ত্র বাহিনীর লজিস্টিক বিজ্ঞানী এবং পদার্থবিজ্ঞান গবেষণা কেন্দ্রের (পিএইচআরসি) প্রাক্তন প্রধান। আইএইএ তাঁর প্রধান সময়কালে পিএইচআরসি-র কার্যক্রম সম্পর্কে তার সাক্ষাৎকার নিতে চেয়েছিল, তবে ইরান এই আবেদন অস্বীকার করেছে। ইরানের পারমাণবিক কর্মসূচির বিষয়ে জাতিসংঘের ২০০৭ সালের প্রতিবেদনে ফখরিজাদেহকে "মূল ব্যক্তি" হিসাবে চিহ্নিত করা হয়েছিল।
প্রতিরক্ষা উদ্ভাবন ও গবেষণা সংস্থা (২০১১ সাল থেকে)
এমএএমডি প্রকল্প বন্ধ হওয়ার পরে, ফাখরিজাদেহ পারমাণবিক অস্ত্রের গবেষণা ও বিকাশে বিশেষায়িত একটি সরকারি অনুদানপ্রাপ্ত সংস্থা ও ডিফেন্সিভ ইনোভেশন অ্যান্ড রিসার্চ (এসপিএনডি) প্রতিষ্ঠা করেছেন এবং নেতৃত্ব দিয়েছেন। লিপ্যন্তরেণিত সজ্জমান-ই পাজোহেশ এবং নোভারিহে ডিফাই, এসপিএনডি ফেব্রুয়ারি ২০১১ সালে প্রতিষ্ঠিত হয়েছিল এবং এর সদর দফতর ইরানের প্রতিরক্ষা ও সশস্ত্র বাহিনী লজিস্টিকের মধ্যে অবস্থিত। ফাখরিজাদেহ ২০০৮ এবং ২০১১ সালের মধ্যে এসপিএনডি-র পরিচালক ছিলেন। এসপিএনডি মালেক-অষ্টার প্রযুক্তি বিশ্ববিদ্যালয়ের সাথে যুক্ত ছিলো।
পারমাণবিক অস্ত্র কর্মসূচি (২০০৭-২০২০)
সানডে টাইমসে প্রকাশিত ২০০৭ সালের একটি ইরানি অভ্যন্তরীণ নথিতে ফখরিজাদেহকে ইরানের পারমাণবিক অস্ত্র কর্মসূচী পরিচালিত সংস্থার প্রধান ব্যক্তি ও অ্যাডভান্সড টেকনোলজি অব ডিপ্লোমেন্টের (ফিল্ড) চেয়ারম্যান হিসাবে চিহ্নিত করা হয়েছে। পরের চার বছরে বিশেষ নিউট্রন সম্পর্কিত ক্রিয়াকলাপগুলির জন্য আউটলুক শিরোনামে এই দস্তাবেজটিতে ইউরেনিয়াম ডিউটারাইড নিউট্রন ইনিশিয়েটার বিকাশের জন্য চার বছরের পরিকল্পনা পেশ করা হয়েছে।
২০১০ সালে দ্য গার্ডিয়ান জানিয়েছে যে ফখরিজাদেহকে ইরানের পারমাণবিক কর্মসূচির দায়িত্বে নেওয়া হবে বলে মনে করা হয়। ২০১২ সালে ওয়াল স্ট্রিট জার্নাল তাকে "তেহরানের পারমাণবিক অস্ত্রের গুরু" বলে সম্বোধন করেছে; ২০১৪ সালে, দ্য নিউ ইয়র্ক টাইমস তাকে ইরানের রবার্ট ওপেনহেইমার বলে অভিহিত করেছে। ফখরিজাদেহ হত্যার পর আয়াতুল্লাহ আলী খামেনি তাকে "দেশের বিশিষ্ট ও বিশিষ্ট পারমাণবিক ও প্রতিরক্ষামূলক বিজ্ঞানী" হিসাবে বর্ণনা করেছেন। মার্কিন যুক্তরাষ্ট্রসহ পশ্চিমা গোয়েন্দা সংস্থাগুলি অভিযোগ করেছে যে ফখরিজাদেহ ইরানের পারমাণবিক কর্মসূচী, প্রকল্প ১১১ এর দায়িত্বে ছিলেন, তারা দাবী করেছি যে তিনি ইরানের জন্য পারমাণবিক বোমা তৈরির চেষ্টা করেছিলেন। ইরান অস্বীকার করে বলেছে যে তাদের পারমাণবিক কর্মসূচির জন্য সামরিক বিভাগই রয়েছে। ফখরিজাদেহকে গ্রিন সল্ট প্রকল্পের পরিচালক হিসাবে উল্লেখ করা হয়েছে। দ্য নিউ ইয়র্ক টাইমসের খবরে বলা হয়েছে, ফখরিজাদেহ আমেরিকান গোয়েন্দা প্রতিবেদনের শ্রেণিবদ্ধ অংশে ইরানের জন্য পারমাণবিক যুদ্ধের নকশার পরিকল্পনায় গভীরভাবে জড়িত বলে বর্ণনা করা হয়েছিল।
হত্যাকাণ্ড
২৭ নভেম্বর, ২০২০ তারিখে তেহরানের কাছে অবস্থিত আবসার্ডের একটি গ্রামীণ সড়কে একটি গাড়িতে করে ভ্রমণের সময় ফাখরিজাদেহকে আক্রমণ করা হয়। একটি কাঠ পরিবহনকারী বিস্ফোরক বোঝাই ট্রাক থেকে ফাখরিজাদেহের গাড়ির উপর এই হামলা চালানো হয়।  দ্বিতীয় গাড়িটি বোমা হামলা করে ধ্বংস করা হয়। এরপর ফাখরিজাদেহের দেহরক্ষীরা বন্দুকধারীদের সাথে সংঘর্ষে লিপ্ত হয়। হামলাকারীদের সাথে যুদ্ধে তিনজন দেহরক্ষী নিহত হয়, অন্যরা আহত হয়। ইরানি সূত্র জানিয়েছে যে হামলাকারীদের মধ্যে তিন থেকে চারজন নিহত হয়েছে। এই হামলায় ফাখরিজাদেহের পরিবারের সদস্যরাও নিহত বা আহত হয়েছেন। এছাড়াও একজন আত্মঘাতী হামলাকারীর সংবাদ পাওয়া গেছে যে পরে তার আঘাতে মারা যায়।
ফাখরিজাদেহকে একটি হাসপাতালে নিয়ে যাওয়া হয় যেখানে তাকে বাঁচানোর প্রচেষ্টা ব্যর্থ হয় এবং তিনি মারা যান।
এই ঘটনার পর ইরানের নিরাপত্তা বাহিনী দোষীদের খোঁজে তেহরানে যানবাহন চলাচল বন্ধ করে দেয় বলে জানা গেছে।
কোন দল তাৎক্ষণিকভাবে তার হত্যার দায় স্বীকার করে নি।
কেনি ইয়াপ
কেনি ইয়াপ কিম লি (চীনা: 叶金利; পিনইন: Yè Jīnlì), “কেনি দি ফিশ” নামে, সিঙ্গাপুরে প্রতিষ্ঠিত শোভাময় মাছের বিশেষজ্ঞ সংস্থা কিয়ান হু কর্পোরেশনের নির্বাহী চেয়ারম্যান।